جمهورباشقانی‌نین سؤزچوسو ابراهیم کالین تورکیه‌نین تونیس-ین قانونی حکومتی‌نین یانیندا اولدوغونو سؤیله‌دی.
ابراهیم کالین جمهور باشقانی رجب طیب اردوغانین افریقا سفری چرچیوه‌سینده تورکیه-تونیس علاقه‌لری حاقیندا آنادولو خبر آژانسینا آچیقلاما وئردی.
اردوغانین تونیسه اوچونجو دفعه سفر ائتدیگینه دقت چکن کالین بو سفر زامانی ایکی طرف‌لی علاقه‌لر، ایقتیصادیات، توریزم، تاریم ، مدافعه صنایعسی و انرژی ساحه‌لرینده امکداشلیغین موذاکیره ائدیله جگینی سؤیله‌دی.
کالین تونیس-ین سیاسی ثابت‌لیگی‌نین چوخ اؤنملی اولدوغونو وورغولادی و بو اؤلکه‌ده گله‌جک ایل سئچیم پروسئسی اولاجاغینی، بو پروسئس زامانی تورکیه‌نین تونیس-ین قانونی حکومتی‌نین یانیندا یئر آلاجاغینی قئید ائتدی.
تونیس-ین تورکیه ایله خصوصی باغی، تاریخ‌دن قایناق‌لانان علاقه‌لری اولدوغونو خاطیرلا‌دان کالین دئدی کی، "عرب باهاری" یاخود دا "یاسمن اینقیلابی" اولا‌راق آدلان‌دیریلان دؤورده تورکیه تونیس ایله یاخین علاقه ساخلادی.
